Klagte oor polisie-brutaliteit neem toe | Maroela Media
Amptelike klagte oor beweerde polisiewreedheid teenoor mense neem toe terwyl vervolgings daaroor afneem, toon navorsing deur die DA se woordvoerder oor polisie, Andrew Whitfield. Hy is ook die party se Oos-Kaapse voorsitter.
Whitfield het die kwessie nou onder die aandag van die nuwe hoof van die onafhanklike polisieondersoekdirektoraat (Opod), Jennifer Ntlatseng, vir dringende optrede gebring.
Oor die afgelope vyf jaar is 569 Suid-Afrikaners in polisie-aanhouding dood, van wie 115 die afgelope jaar. Altesaam 272 klagte van verkragting is teen polisielede aanhangig gemaak – waarvan 66 vanjaar – en 471 voorvalle van marteling die afgelope vyf jaar. Hiervan is 106 vanjaar aangemeld.
Oor die afgelope vyf jaar is 1 010 mense dood weens polisie-optrede, van wie 205 vanjaar.
In elk van hierdie vier soorte klagte teen die polisie is die syfer nou hoër as vyf jaar gelede, het Whitfield gesê.
Wat volgens hom die kommerwekkendste is, is die aantal ondersoeke wat onafgehandel bly.
Tans is nog net 55,6% van die ondersoeke na dood in aanhouding, 42,4% van verkragtingsklagte teen polisielede, 16,9% van ondersoeke na marteling deur die polisie en 13,1% van klagte oor mense wat dood is weens polisie-optrede afgehandel, aldus Whitfield.
Covid-19-statistieke: 29 nuwe sterftes
Dis baie kommerwekkend dat hulle so sleg is en geen saak kom tot 'n einde nie. Wonder wat gaan groot hoed nou weer te sê hê mmmmmm
Klassieke geval van wolf skaapwagter maak. Hulle beskerm nie die skape teen wilde diere wat hulle wil vreet nie, hulle vreet die skape sommer self.
Daar is maar net untouchables, hope van hulle! Our people…
Is dit nie maar die mentaliteit nie, as jy in beheer is doen jy wat jy wil. Of dalk 'n te-kort aan opleiding?
In 'n polisiemag wat nie ondersoeke doen nie, sal kriminele elemente mos gedy!
'n Staatsdiens wat nie dienste lewer nie is net 'n parasiet.
Albei behoort dringend uitgeroei te word. Selfs hongerly is nie 'n verskoning nie. Begin by parallelle dienste met meer etiese onderbou, asb.